NORAKSTS

|  |  |
| --- | --- |
| 30.01.2025. | Nr.1/24 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 24. OKTOBRA LĒMUMĀ Nr.13/7 “PROJEKTA “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” iesnieguma IESNIEGŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pamatojoties uz Jelgavas valstspilsētas pašvaldības domes 2024. gada 24. oktobra lēmumu Nr.13/7 “Projekta “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” iesnieguma iesniegšana” Jelgavas valstspilsētas pašvaldības iestāde “Pilsētsaimniecība” iesniedza sabiedrībā ar ierobežotu atbildību “Vides investīciju fonds” (turpmāk – Fonds) Klimata un enerģētikas ministrijas izsludinātajā Emisijas kvotu izsolīšanas instrumenta (turpmāk – EKII) finansēto projektu atklātā konkursā “Siltumnīcefekta gāzu emisiju samazināšana ar viedajām pilsētvides tehnoloģijām” iesniegumu (turpmāk – Projekts). 2025. gada 6. janvārī saņemta Fonda vēstule Nr.7.-1./40 “Par projekta iesnieguma “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” (*identifikācijas Nr. EKII-3.1/11*) precizēšanu” (turpmāk – vēstule).

Atbilstoši vēstulē norādītajiem konstatējumiem nepieciešams iesniegt Fondam precizēto Projekta iesniegumu.

Ņemot vērā Fonda vēstulē norādīto,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2024. gada 24. oktobra lēmumā Nr.13/7 “Projekta “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” iesnieguma iesniegšana” šādus grozījumus:

1. Izteikt 1. punktu šādā redakcijā:

“1. Iesniegt projekta “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” (turpmāk – Projekts) iesniegumu Klimata un enerģētikas ministrijas izsludinātajā EKII finansēto projektu atklātā konkursa “Siltumnīcefekta gāzu emisiju samazināšana ar viedajām pilsētvides tehnoloģijām” ietvaros. Projekta kopējās izmaksas ir 385 129,17 *euro* (trīs simti astoņdesmit pieci tūkstoši viens simts divdesmit deviņi *euro* 17 centi), no tām 269 590,42 *euro* (divi simti sešdesmit deviņi tūkstoši pieci simti deviņdesmit *euro* 42 centi) ir EKII finansējums un 115 538,75 *euro* (viens simts piecpadsmit tūkstoši pieci simti trīsdesmit astoņi *euro* 75 centi) Jelgavas valstspilsētas pašvaldības līdzfinansējums.”

1. Izteikt 2.punktu šādā redakcijā:

“2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam 2026. gadā ņemt aizņēmumu Valsts kasē Projekta īstenošanas nodrošināšanai 250 333,96 *euro* (divi simti piecdesmit tūkstoši trīs simti trīsdesmit trīs *euro* 96 centi) apmērā, t.sk. līdzfinansējums 115 538,75 *euro* (viens simts piecpadsmit tūkstoši pieci simti trīsdesmit astoņi *euro* 75 centi) un priekšfinansējums 134 795,21 *euro* (viens simts trīsdesmit četri tūkstoši septiņi simti deviņdesmit pieci *euro* 21 cents).”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 30. janvārī